*……… (sz.) napirendi pont*

Előterjesztve: Közoktatási, Közművelődési, Sport

Egészségügyi, Szociális és Lakásügyi Bizottsághoz,

**E L Ő T E R J E S Z T É S**

**a Képviselő-testület 2023. június 27-i rendes ülésére**

**Tárgy: Tájékoztató az Orsó utca 55. szám alatti ingatlan szociális célú hasznosításáról**

**Készítette:** …………………………………

 Vargáné Luketics Gabriella

 humánszolgáltatási igazgató s.k.

**Egyeztetve:**  …................................................

 Kovács Márton

 alpolgármester sk.

………………………………..

Annus Béláné

 gazdasági igazgató

**Látta:** ……………………………………

 dr. Szalai Tibor jegyző

 …………………………………………

 dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A 2023. március 30-ai testületi ülésen döntés született arról, hogy a 1026 Budapest, Orsó utca 55. szám alatti önkormányzati tulajdonban álló iroda megnevezésű ingatlant a Magyarok Nagyasszonya Ferences Rendtartomány (1024 Budapest, Margit krt. 23.) részére tárolás, raktározás céljára határozatlan időre bérbe adja. A bérbeadásról szóló 154/2023. (III.30.) képviselő-testületi határozat tartalmazza azt a kitételt, miszerint az illetékes szakbizottság és a Humánszolgáltatási Igazgatóság 3 hónapon belül vizsgálja meg, hogy a tárgyi helyiség milyen ágazaton belüli hasznosításra lehet alkalmas még.

Jelen előterjesztésünkben tájékoztatjuk a döntéshozót a vizsgálat eredményéről.

A Humánszolgáltatási Igazgatóság felkérte az önkormányzati fenntartású szociális intézményeket, hogy fogalmazzák meg, hogy az ellátórendszerük bővítéséhez, fejlesztéséhez kapcsolható-e az Orsó utcai ingatlan. A beérkezett javaslatok között szerepelt - a jelenlegi hasznosításhoz hasonló - raktározási célú felhasználás, gyógyászati segédeszközök tárolásárára hasznosítható funkció, melyek költségvetési forrást nem igényelnének. Költségvetési forrást igényel, viszont javítaná az ellátás színvonalát, valamint az ott dolgozók  munkakörülményeit a Család -és Gyermekjóléti Központ (1027 Budapest, Horvát utca 2-12.) (továbbiakban: Intézmény) szakmai javaslata. Az Intézmény szakmai javaslatát az alábbiakban összegezzük:

Az Intézmény kötelező feladataiból 2 szolgáltatás kerülhetne át egy megfelelő tárgyi feltételekkel rendelkező ingatlanba - a **tanácsadói tevékenységek** (jogi, pszichológiai), valamint a speciális szolgáltatások közül a **kapcsolattartási ügyelet** biztosítása. A tanácsadó tevékenységek hétköznapi időpontokban, míg a kapcsolattartási ügyeletek péntek délutánonként és szombat délelőttönként zajlanak.

Jelenleg az Erőd utca 11. szám alatti szuterén részben lévő irodákban tudják a szakemberek fogadni a tanácsadásokra érkező ügyfeleket, ahol összesen 2 helyiség áll rendelkezésre ezen feladatokra. A megemelkedett igénybevétel miatt ez nem elegendő, sokszor nem a szakember, hanem a helyiség hiánya miatt alakul ki várólista.

A kapcsolattartási ügyeleti szolgáltatást gyámhivatali, birsági végzés/ítélet alapján biztosítja az Intézmény.

A helyszín kevéssé alkalmas a kapcsolattartások megfelelő, meghitt, kellemes módon történő lebonyolítására. A helyiségek kicsik, alkalmatlanok több személy - szülő, gyermek(ek), kapcsolatügyeleti koordinátor - egy időben történő fogadására.

A szakmai ajánlások alapján a kapcsolattartás megfelelő módon történő biztosításához olyan helyiségre lenne szükség, mely tágas, világos, különböző korú gyermekek számára megfelelő játékokkal berendezett, ahol a családok és a felügyelt kapcsolattartáskor felügyeletet biztosító szakemberek zavartalanul elférnek.

A fent nevesített szolgáltatások biztosításához az Intézmény vezetője megtekintette az Orsó utca 55. szám alatti ingatlant és egyéb, a II. Kerületi Városfejlesztő Zrt. kezelésében lévő, s az általuk javasolt, a feladatra megfelelő elhelyezkedésű és nagyságú ingatlanokat.

Az Orsó utca 55. szám alatti ingatlan előnye, hogy jól megközelíthető helyen van, hátránya, hogy egy társasház udvarán helyezkedik el, ahol a lakókat zavarhatja a napi ügyfélforgalom. Ugyancsak zavaró lehet, hogy bár rendelkezik a helyiség külön kapucsengővel, de az ügyfelek gyakran eltévesztik a csengőt, és a többi lakóhoz csengetnek be. Az épület az ingatlan hátsó részében helyezkedik el, a makadám kővel lerakott út emelkedésének mértéke nem biztosítja az akadálymentes megközelítést. Míg az ingatlan belső átalakításának műszaki feltételei költségvetési ráfordításokkal megoldható lenne, a fentebb részletezett adottságok miatt az ingatlan szociális célú hasznosítása nehezen kivitelezhető.

Viszont egy lehetséges telephely a 1024 Budapest, Rómer Flóris utca 34. as. (hrsz. 12940/0/A/68) 131 m2-es iroda megnevezésű, jelenleg üresen álló ingatlan alkalmas lehetne a fenti célok megvalósítására. Az ingatlan bejárata az utcafrontról nyílik, valamennyi közművel rendelkezik, s mivel a legutóbbi időkig a Pro-Sec Kft. használta, így felújítása, akadálymentesítése aránylag kisebb ráfordítást igényelne. Az ingatlan tömegközlekedéssel jól megközelíthető, az épület előtt buszmegálló van.

Az ingatlanban található egy 61 m2 –es, nagy alapterületű helyiség, mely kiválóan alkalmas lenne a kötelező feladaton túl, csoportfoglalkozások, prevenciós programok lebonyolítására is.

A KKSEB 2023. június 23-ai ülésén az ingatlanok szociális célú hasznosításának lehetőségeit megtárgyalta és álláspontját megalkotta, mely szerint az Orsó utca 55. szám alatti ingatlant továbbra is a Magyarok  Nagyasszonya Ferences Rendtartomány raktározás, tárolási helyiségként bérleti jogviszonyban hasznosítaná, míg a Rómer Flóris utca 34. szám alatti ingatlant szociális célú hasznosításra javasolja.

**Határozati javaslatok**

1./ A Képviselő-testület úgy dönt, hogy elfogadja aKözoktatási, Közművelődési, Sport, Egészségügyi, Szociális és Lakásügyi Bizottságszakmai véleményét, mely szerint a 1025 Budapest, Orsó utca 55. szám alatti ingatlan jelenleg egyéb, szociális ágazaton belüli hasznosításra nem alkalmas, az önkormányzat által nyújtott szociális szolgáltatások fejlesztéséhez nem nyújt megfelelő lehetőséget.

**Felelős:** Polgármester

**Határidő:** azonnal

*(A határozati javaslat elfogadásához egyszerű többségű szavazati arány szükséges.)*

2./ A Képviselő-testület úgy dönt, hogy a Budapest Főváros II. Kerületi Önkormányzat kizárólagos tulajdonát képező, Budapest II. kerület, belterület 12940/0/A/68 helyrajzi számú, természetben 1024 Budapest, Rómer Flóris utca 34. szám alatt található, 131 m2-es, iroda megnevezésű ingatlant 2023. július 1. napjától határozatlan időre a Család -és Gyermekjóléti Központ (1027 Budapest, Horvát utca 2-12.) használatába adja.

A Képviselő-testület felkéri a Polgármestert a fentiek megvalósításához szükséges intézkedések előkészítésére, egyben felhatalmazza a szükséges dokumentumok aláírására.

**Felelős:** Polgármester

**Határidő:** 2023. szeptember 30.

*(A határozati javaslat elfogadásához egyszerű többségű szavazati arány szükséges.)*

Budapest, 2023. június 26.

 Kiss Roland

KKSEB Elnöke s.k.